b'\n_START_ARTICLE_\nKonnektivismi\n_START_PARAGRAPH_\nKonnektivismi on George Siemensin ja Stephen Downesin vuodesta 2005 kehittelem\xc3\xa4 oppimisteoria, joka perustuu sosiaalikontruktivistiseen n\xc3\xa4kemykseen oppimisesta, joka tapahtuu verkkoymp\xc3\xa4rist\xc3\xb6ss\xc3\xa4. Oppiminen on elinik\xc3\xa4ist\xc3\xa4 ja se tapahtuu osana sosiaalista verkostoa. Siemensin ja Downesin mukaan kaikki tieto on jakautunut verkostoihin ja kun tiedon solmukohdat kytkeytyv\xc3\xa4t toisiinsa, tapahtuu oppimista. Solmukohdat voi olla mit\xc3\xa4 tahansa internetin yhteen kytkemi\xc3\xa4, esimerkiksi blogeja, Twitter, keskusteluja, foorumiviestej\xc3\xa4, YouTube videoita tms._NEWLINE_Keskeisint\xc3\xa4 toimintaa on oppimisverkostojen (PLN, personal learning network) rakentaminen ja erilaisiin tiedon virtoihin kytkeytyminen. Nykyp\xc3\xa4iv\xc3\xa4n\xc3\xa4 jotkut tieteenalat muuttuvat nopeasti ja kehittyminen vaatii enemm\xc3\xa4n kyky\xc3\xa4 pysy\xc3\xa4 ajan tasalla. Viel\xc3\xa4 60- luvulla tiedon uusiutuminen kesti 12 \xe2\x80\x93 15 vuotta, kun nykyp\xc3\xa4iv\xc3\xa4n\xc3\xa4 vanha tieto voidaan korvata uudella jo 6- 18 kuukaudessa._NEWLINE_N\xc3\xa4kemysten moninaisuus verkostossa luo hyv\xc3\xa4n perustan oppimiselle, keskeist\xc3\xa4 on kytkent\xc3\xb6jen yll\xc3\xa4pit\xc3\xa4minen ja hoivaaminen. T\xc3\xa4m\xc3\xa4 tukee elinik\xc3\xa4ist\xc3\xa4 oppimista. Kyky n\xc3\xa4hd\xc3\xa4 kytkent\xc3\xb6j\xc3\xa4 ajatusten, k\xc3\xa4sitteiden ja tutkimusalojen v\xc3\xa4lill\xc3\xa4 on ydintaito._NEWLINE_Oppimisen kannalta t\xc3\xa4rkeit\xc3\xa4 asioita on jakaa omia tuotoksia verkossa, n\xc3\xa4in ihmiset sek\xc3\xa4 oppivat ett\xc3\xa4 opettavat toisiaan verkossa. My\xc3\xb6s verkossa voidaan \xe2\x80\x9dsulkeutua seinien sis\xc3\xa4\xc3\xa4n\xe2\x80\x9d, mik\xc3\xa4li juurtuneita ajattelutapoja ei kyseenalaisteta. Olennaista onkin ihmisten v\xc3\xa4linen vuorovaikutus._NEWLINE_Opettajan rooli on nykyp\xc3\xa4iv\xc3\xa4n\xc3\xa4 enemm\xc3\xa4nkin ohjata opiskelijoita ottamaan asioista itse selv\xc3\xa4\xc3\xa4 omia verkostojaan hy\xc3\xb6dynt\xc3\xa4en. Opettajan teht\xc3\xa4v\xc3\xa4ksi j\xc3\xa4\xc3\xa4 ohjata opiskelijat oikeiden verkostojen \xc3\xa4\xc3\xa4reen, jotta opiskelijat oppivat l\xc3\xb6yt\xc3\xa4m\xc3\xa4\xc3\xa4n hakemansa tiedon luotettavista l\xc3\xa4hteist\xc3\xa4. Oman alan asiantuntijoita kannattaa seurata esim. Twitteriss\xc3\xa4, jossa asiantuntijat jakavat esimerkiksi viimeisint\xc3\xa4 tutkittua tietoa._NEWLINE_http://oppimateriaalit.jamk.fi/oppimiskasitykset/oppimiskasitykset/konstruktivistinen-oppiminen/_NEWLINE_https://sometek.fi/verkostojen-aikakausi-konnektivismi-ja-kytkeytynyt-oppiminen/'